เมินประกัน เสี่ยลภ-มือฆ่า สาวป้ายแดง
ตร.ห้ามต่อรองถ้าขัดขืนจับกุมโดนเด็ดขาดแน่,ตำรวจเร่งไล่ล่า เสี่ยลภ ปืนโหดยิง น้องเนิร์ส ดับคาเก๋งป้ายแดง ผู้การฯนครปฐมกำชับลูกน้องใช้มาตรการเด็ดขาดหากเกิดการต่อสู้ และเมินเงื่อนไขติดต่อขอมอบตัวเพราะเป็นคดีอุกฉกรรจ์ ขณะที่ญาติเหยื่อกระสุนโศกเศร้า ทำพิธีเชิญวิญญาณเรียกน้องเนิร์สกลับบ้านตามความเชื่อ,จากเหตุพิษรักแรงหึงนายวัลลภ หรือเสี่ยลภ ห้วยหงส์ทอง อายุ 36 ปี นายทุนปล่อยเงินกู้ใช้ปืนยิง น.ส.นภธร หรือเนิร์ส กนกเกษมโสภณ อายุ 23 ปี แฟนสาวอดีตพีอาร์สถานบันเทิง เสียชีวิตคารถเก๋งฮอนด้า ซิตี้ ป้ายแดง ที่ถนนสายประปา-นาสร้าง หมู่ 5 ต.นครปฐม อ.เมืองนครปฐม หลังก่อเหตุนายวัลลภหลบหนีไปขอความช่วยเหลือกับอดีตนักการเมืองใน จ.นครปฐม ติดต่อจะพานายวัลลภเข้ามอบตัวกับ พล.ต.ต.คำรณ บุญเลิศ ผบก.ภ.จ.นครปฐม แต่มีข้อแม้ว่า ตำรวจต้องอนุญาตให้ประกันตัว ขณะที่ ผบก.ภ.จ.นครปฐม ปฏิเสธการมอบตัวต้องไม่มีเงื่อนไข เพราะเป็นคดีอุกฉกรรจ์,ความคืบหน้าเมื่อ 10.00 น. วันที่ 5 ก.ย. พล.ต.ต.คำรณ บุญเลิศ ผบก.ภ.จ.นครปฐม เปิดเผยว่า เรียกประชุมตำรวจฝ่ายสืบสวน ภ.จ.นครปฐม สภ.เมืองนครปฐม และชุดสืบสวน สภ.กำแพงแสน เพื่อวางแนวทางสืบสวนจับกุมนายวัลลภ ห้วยหงส์ทอง ผู้ต้องหายิงน้องเนิร์ส พล.ต.อ.จักรทิพย์ ชัยจินดา ผบ.ตร.กำชับให้เร่งสืบสวนสอบสวนติดตามจับกุมคนร้าย เพราะถือว่าเป็นคดีสะเทือนขวัญอุกฉกรรจ์ สร้างความตื่นตระหนกให้แก่ประชาชน กำชับพนักงานสอบสวนดำเนินการรวบรวมพยานหลักฐานทางนิติวิทยาศาสตร์ และพยานหลักฐานเชื่อมโยงกับผู้ก่อเหตุเป็นสำคัญ,ผบก.ภ.จ.นครปฐม เปิดเผยอีกว่า หลังเกิดเหตุอดีตนักการเมืองใน จ.นครปฐม ติดต่อจะนำตัวผู้ต้องหาเข้ามอบตัว แต่มีเงื่อนไขต้องให้ประกันตัวนั้น ตนยอมไม่ได้ หากจะมามอบตัวต้องไม่มีเงื่อนไข จะผิดจะถูกไปว่ากันที่ศาล ตำรวจทำตามพยานหลักฐาน แต่เมื่อให้โอกาสมอบตัวแล้วไม่มา เป็นหน้าที่ของตำรวจที่จะต้องตามล่าตัว พร้อมกันนี้กำชับตำรวจชุดไล่ล่า หากพบตัวผู้ต้องหารายนี้ เมื่อเข้าจับกุมเกิดยิงต่อสู้กันให้ใช้มาตรการเด็ดขาด เพื่อป้องกันตัวไว้ก่อน เพราะเท่าที่ได้รับรายงาน ผู้ต้องหาพกปืนติดตัวอยู่ตลอดเวลา คาดยังหลบหนีอยู่ภายใน จ.นครปฐม เพราะเป็นคนกว้างขวางในพื้นที่,ต่อมาเวลา 15.00 น. พล.ต.อ.เฉลิมเกียรติ ศรีวรขาน รอง ผบ.ตร. ลงพื้นที่ไปตรวจสอบจุดเกิดเหตุพร้อมเปิดเผยว่า คดีมีความคืบหน้าไปมาก ตรวจสอบจากกล้องวงจรปิดนายวัลลภเดินทางมาก่อเหตุเพียงคนเดียว ไม่น่าจะมีการวางแผนมาก่อน ขณะนี้ทางผู้ต้องหาติดต่อขอมอบตัว โดยผ่านคนกลาง หากมามอบตัวจะต้องไม่มีเงื่อนไขใดๆทั้งสิ้น ต้องดำเนินการตามกฎหมาย,ด้าน พล.ต.อ.จักรทิพย์ ชัยจินดา ผบ.ตร.กล่าวว่า เท่าที่ทราบผู้ต้องหาติดต่อขอมอบตัว ส่วนที่มีการต่อรองขอประกันตัว ถ้าเป็นตนคงไม่ให้ประกันตัว ก่อเหตุยิงเสร็จแล้วจะมาขอประกันตัวมันง่ายไป เชื่อว่าผู้ต้องหายังอยู่ในประเทศไทย แต่สั่งการให้ตรวจสอบตามแนวชายแดนไว้แล้ว,ขณะที่นางศทิกา กนกเกษมโสภณ แม่น้องเนิร์ส และนายสมเกียรติ แข้มสกุลณา พ่อน้องเนิร์สรวมถึงพี่ชาย และญาติ นิมนต์พระวัดเกาะวังไทร ประกอบพิธีเชิญดวงวิญญาณน้องเนิร์ส ถูกยิงเสียชีวิตภายในรถเก๋งฮอนด้า ซิตี้ ป้ายแดง ตามความเชื่อ นำอาหารคาวหวาน และกระดาษเงินกระดาษทองไปเผายังพื้นที่จุดเกิดเหตุริมถนนเพชรเกษม ทั้งพ่อและแม่อยู่ในอาการเศร้าโศก และเรียกลูกสาวกลับบ้านอยู่ตลอดเวลา จากนั้นถือกระถางธูปกลับไปยังวัดเกาะวังไทร อ.เมืองนครปฐม ที่ตั้งสวดบำเพ็ญกุศลน้องเนิร์สต่อไป
ตำรวจเร่งไล่ล่า เสี่ยลภ ปืนโหดยิง น้องเนิร์ส ดับคาเก๋งป้ายแดง ผู้การฯนครปฐมกำชับลูกน้องใช้มาตรการเด็ดขาดหากเกิดการต่อสู้ และเมินเงื่อนไขติดต่อขอมอบตัวเพราะเป็นคดีอุกฉกรรจ์
ข่าวหน้า1,เสี่ยลภ,น้องเนิร์ส,รถเก๋งป้ายแดง,นครปฐม